pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เคลียร์คำขอขึ้นทะเบียนวัตถุอันตราย ยืนยันให้ความสำคัญตามนโยบายเกษตรอินทรีย์
วันพฤหัสบดีที่ 26 มกราคม 2560
กระทรวงเกษตรฯ เคลียร์คําขอขึ้นทะเบียนวัตถุอันตราย ยืนยันให้ความสําคัญตามนโยบายเกษตรอินทรีย์
กระทรวงเกษตรฯ เคลียร์คําขอขึ้นทะเบียนวัตถุอันตรายจาก 50 คําขอ ไม่ใช่ 50 ชนิดสาร ซึ่งผ่านการพิจารณาเพียง 9 คําขอ ยืนยันให้ความสําคัญตามนโยบายเกษตรอินทรีย์ เน้นสารสกัดธรรมชาติและสารที่มีพิษน้อยเป็นลําดับแรก พร้อมประเมินความปลอดภัยรอบด้าน ทั้งข้อมูลพิษวิทยา
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยถึงกรณีที่สื่อมวลชนเสนอข่าวเกี่ยวกับการขึ้นทะเบียนวัตถุอันตรายของกรมวิชาการเกษตร ว่า กระทรวงเกษตรและสหกรณ์ โดยกรมวิชาการเกษตร มีหลักเกณฑ์ในการขึ้นทะเบียนวัตถุอันตราย โดยลําดับที่ 1 ให้ความสําคัญกับการพิจารณาขึ้นทะเบียนกลุ่มวัตถุอันตรายที่มีความปลอดภัย ได้แก่ สารสกัดจากธรรมชาติ สารชีวภัณฑ์กําจัดศัตรูพืช และกลุ่มสารเคมีที่ใช้ในพืชอาหาร มีข้อมูลความเป็นพิษน้อยตามหลักเกณฑ์ขององค์การอนามัยโลก และลําดับที่ 2 เป็นสารเคมีที่มีความจําเป็นต้องใช้แต่ไม่เข้าหลักเกณฑ์ในกลุ่มแรก โดยใช้ข้อมูลการประเมินความเสี่ยงอันตรายและความคุ้มค่าทางเศรษฐกิจ เพื่อสนองตามนโยบายส่งเสริมการทําการเกษตรระบบเกษตรอินทรีย์ของรัฐมนตรีว่าการกระทรวงเกษตรและสหกรณ์
ด้าน นายสุวิทย์ ชัยเกียรติยศ อธิบดีกรมวิชาการเกษตร กล่าวเพิ่มเติมว่า พระราชบัญญัติวัตถุอันตราย พ.ศ.2535 มีอธิบดีกรมวิชาการเกษตรเป็นประธานคณะอนุกรรมการฯ พิจารณาการขึ้นทะเบียนวัตถุอันตรายทางการเกษตร มีวัตถุประสงค์เพื่อควบคุม และกํากับดูแลการใช้วัตถุอันตรายให้เป็นไปตามหลักวิชาการ และมีความปลอดภัย เพื่อคุ้มครองเกษตรกรและผู้บริโภค โดยมีการพิจารณาจากหลักเกณฑ์ที่สําคัญ 3 ข้อ ได้แก่ ข้อมูลพิษวิทยา ผลการทดลองประสิทธิภาพ และผลการวิเคราะห์คุณภาพผลิตภัณฑ์ ซึ่งการกําหนดหลักเกณฑ์ขึ้นทะเบียนเพื่อการอนุญาตนําเข้าวัตถุอันตราย เป็นมาตรการหนึ่งในการควบคุมปริมาณนําเข้าวัตถุอันตราย เพื่อให้เกษตรกรได้ใช้สารเคมีที่มีประสิทธิภาพในการกําจัดศัตรูพืช ป้องกันไม่ให้ผลผลิตเสียหาย คุ้มค่ากับเงินที่ลงทุน และที่สําคัญต้องเป็นสารเคมีมีความปลอดภัยต่อผู้ใช้ ผู้บริโภค และสิ่งแวดล้อม
“สําหรับการประชุมคณะอนุกรรมการเพื่อพิจารณาการขึ้นทะเบียนวัตถุอันตรายทางการเกษตร เมื่อวันที่ 19 มกราคม 2560 มีการพิจารณาใบสําคัญการขึ้นทะเบียนวัตถุอันตราย จํานวน 50 คําขอ ไม่ใช่ 50 ชนิดสาร โดยเป็นคําขอขึ้นทะเบียนในวัตถุอันตรายที่เคยอนุญาตให้ขึ้นทะเบียนไว้ก่อนแล้ว แต่มีผู้ประกอบการรายอื่นประสงค์จะขอขึ้นทะเบียนสารดังกล่าว ซึ่งมีคําขอที่ผ่านหลักเกณฑ์เพียง 9 คําขอ ชะลอการขึ้นทะเบียนจํานวน 3 คําขอ เนื่องจากผลการทดลองประสิทธิภาพไม่ได้ทําในพืชอาหาร ผ่านความเห็นในหลักวิชาการโดยให้รับขึ้นทะเบียนได้เมื่อสํานักงานคณะกรรมการกฤษฎีกาตีความให้สามารถใช้ผลการทดลองประสิทธิภาพร่วมได้จํานวน 36 คําขอ และชะลอการขึ้นทะเบียนจํานวน 2 คําขอ เนื่องจากเป็นสารที่มีข้อมูลว่าก่อให้เกิดการระบาดเพิ่มของศัตรูพืช” นายสุวิทย์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ผู้อำนวยการสำนักงานผู้แทนภูมิภาคเอเชียและแปซิฟิก เข้าเยี่ยมคารวะ รมว.ทส.
วันศุกร์ที่ 17 สิงหาคม 2561
ผู้อํานวยการสํานักงานผู้แทนภูมิภาคเอเชียและแปซิฟิก เข้าเยี่ยมคารวะ รมว.ทส.
ผู้อํานวยการสํานักงานผู้แทนภูมิภาคเอเชียและแปซิฟิก เข้าเยี่ยมคารวะ รมว.ทส.
ผู้อํานวยการสํานักงานผู้แทนภูมิภาคเอเชียและแปซิฟิก เข้าเยี่ยมคารวะ รมว.ทส.
วันนี้ (๑๕สิงหาคม ๒๕๖๑) เวลา ๑๑.๐๐น. ณ ห้องรับรองชั้น ๒๐อาคารกระทรวงทรัพยากรธรรมชาติและสิ่งแวดล้อมDr. Dechen Tsering ผู้อํานวยการสํานักงานภูมิภาคเอเชียและแปซิฟิคของโครงการสิ่งแวดล้อมแห่งสหประชาชาติและคณะ (Regional Director and Regional Representative for Asia and the Pacific) ได้เข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม และหารือถึงการดําเนินความร่วมมือระหว่างกระทรวงทรัพยากรธรรมชาติและสิ่งแวดล้อมและ UNEP โดยในการเข้าพบมีรองอธิบดีกรมควบคุมมลพิษ (นายเถลิงศักดิ์ เพ็ชรสุวรรณ) และผู้แทนกรมทรัพยากรทางทะเลและชายฝั่งเข้าร่วมด้วย โดย Dr. Dechen Tsering ได้กล่าวขอบคุณรัฐมนตรีว่าการฯ ที่เปิดโอกาสให้เข้าเยี่ยมคารวะ และแจ้งกําหนดการประชุมพร้อมเรียนเชิญรัฐมนตรีว่าการฯ เข้าร่วมในการประชุมระดับรัฐมนตรีสิ่งแวดล้อมภูมิภาคเอเชียและแปซิฟิค ระหว่างวันที่ ๒๓ – ๒๕ มกราคม ๒๕๖๒ ณ สาธารณรัฐสิงคโปร์ และการประชุมสมัชชาสิ่งแวดล้อมแห่งสหประชาชาติ ครั้งที่ ๔ ระหว่างวันที่ ๑๑ – ๑๕ มีนาคม ๒๕๖๒ ณ กรุงไนโรบี สาธารณรัฐเคนยา รวมทั้งเรียนเชิญรัฐมนตรีว่าการฯ ให้เกียรติเป็นประธานในพิธีเปิดการประชุมระดับเอเชียและแปซิฟิคเกี่ยวกับเรื่อง Circular Economy ในวันที่ ๑๘ กันยายน ๒๕๖๑ ณ กรุงเทพฯ นอกจากนั้น ขอให้ประเทศไทยสนับสนุนการดําเนินงานของ UNEP-COBSEA และการเชิญประเทศไทยเข้าร่วมความร่วมมือ Climate Clean Air Coalition
ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้กล่าวถึงการดําเนินงานของรัฐบาลที่มีความตั้งใจอย่างแท้จริงที่จะแก้ไขปัญหาสิ่งแวดล้อมและได้กําหนดยุทธศาสตร์ระยะ ๒๐ ปี เป็นเป้าหมายเพื่อเป็นกรอบแนวคิดให้รัฐบาลต่อไปเดินหน้าในการดําเนินงานร่วมกันต่อไป โดยรัฐบาลให้ความสําคัญกับการแก้ไขปัญหาสิ่งแวดล้อมที่เชื่อมโยงกับสุขภาพของมนุษย์ ทั้งในเรื่องของการใช้สารเคมีทางการเกษตร ขยะพลาสติก ซึ่งถือเป็นความท้าทายที่จะต้องดําเนินการให้ได้ นอกจากนั้นแล้ว รัฐมนตรีว่าการฯ ได้แจ้งว่า ในปี พ.ศ. ๒๕๖๒ ประเทศไทยจะเป็นประธานอาเซียน ซึ่งรัฐมนตรีว่าการฯ มีนโยบายที่จะให้มีการประชุมระดับรัฐมนตรีใน ๒ เรื่อง ได้แก่ ด้านการแก้ไขปัญหาการลักลอบค้าสัตว์ป่าที่ผิดกฎหมาย และด้านการจัดการขยะทะเล ซึ่งขณะนี้อยู่ระหว่างการประสานงานร่วมกับสํานักเลขาธิการอาเซียน ทั้งนี้ ในปี พ.ศ. ๒๕๖๒ ประเทศไทยได้ร่วมกับญี่ปุ่นในการจัดการประชุมระดับรัฐมนตรีและเจ้าหน้าที่อาวุโสด้าน 3Rของภูมิภาคเอเชียและแปซิฟิค ครั้งที่ ๙ ระหว่างวันที่ ๔-๖ มีนาคม ๒๕๖๒ ณ กรุงเทพฯ ซึ่งมีแนวคิดที่จะจัดการประชุมด้านการจัดการขยะทะเลต่อเนื่องด้วย และผลของการประชุมจะนําเข้าสู่ที่ประชุม G20 Summit ณ ประเทศญี่ปุ่น ในเดือนกรกฎาคมต่อไป ทั้งนี้ รัฐมนตรีว่าการฯ ได้แจ้งให้ทราบถึงมติคณะรัฐมนตรีที่ผลักดันให้เกิดการร่วมมือของประชาชนในประเทศในการลด ละ เลิกการใช้พลาสติกในชีวิตประจําวันอีกด้วย และท้ายสุดได้กล่าวถึงความท้าทายในการดําเนินงานด้าน E-Waste โดยเฉพาะการนําเข้าขยะอิเล็กทรอนิกส์จากต่างประเทศ ซึ่งต้องอาศัยความร่วมมือจากทุกหน่วยงานและการบังคับใช้กฎหมายที่มีอยู่หลายฉบับ โดยรัฐมนตรีว่าการฯ แจ้งว่าการดําเนินงานดังกล่าวมุ่งหวังที่สุขภาพและสิ่งแวดล้อมเป็นสิ่งสําคัญ
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นเดือนกรกฎาคม 2563 จำนวน 1.71 แสนล้านบาท ช่วยรักษาเสถียรภาพทางการคลังของประเทศ”
วันศุกร์ที่ 14 สิงหาคม 2563
“สคร. จัดเก็บเงินนําส่งรายได้แผ่นดินสะสม ณ สิ้นเดือนกรกฎาคม 2563 จํานวน 1.71 แสนล้านบาท ช่วยรักษาเสถียรภาพทางการคลังของประเทศ”
ในเดือนกรกฎาคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 14,302 ล้านบาท
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนกรกฎาคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (กิจการฯ) จํานวน 14,302 ล้านบาท โดยส่วนใหญ่มาจากธนาคารเพื่อการเกษตรและสหกรณ์การเกษตร สํานักงานสลากกินแบ่งรัฐบาล และการประปานครหลวง ส่งผลให้มีเงินนําส่งรายได้แผ่นดินสะสมจากรัฐวิสาหกิจและกิจการฯ ในช่วง 10 เดือน (1 ตุลาคม 2562 – 31 กรกฎาคม 2563) จํานวน 170,776 ล้านบาท สูงกว่าเป้าหมายสะสมจํานวน 4,987 ล้านบาท หรือคิดเป็นร้อยละ 90 ของเป้าหมายทั้งปีงบประมาณ 2563 จํานวน 188,800 ล้านบาท อย่างไรก็ดี สคร. ยังต้องมีการเฝ้าระวังการจัดเก็บรายได้รัฐวิสาหกิจในช่วง 2 เดือนสุดท้ายของปีงบประมาณ 2563 เนื่องจากผลการดําเนินงานของรัฐวิสาหกิจได้รับผลกระทบจากสถานการณ์การแพร่ระบาดของไวรัสโคโรนา 2019 โดยรัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นเดือนกรกฎาคม 2563 ได้แก่
หน่วย : ล้านบาท
ลําดับที่ รัฐวิสาหกิจ   เงินนําส่งรายได้แผ่นดิน
1 สํานักงานสลากกินแบ่งรัฐบาล  39,246
2 บริษัท ปตท. จํากัด (มหาชน)  29,198
3 การไฟฟ้าฝ่ายผลิตแห่งประเทศไทย 28,619
4 ธนาคารออมสิน   18,000
5 บริษัท ท่าอากาศยานไทย จํากัด (มหาชน) 10,500
6 การไฟฟ้าส่วนภูมิภาค   6,715
7 ธนาคารอาคารสงเคราะห์  5,922
8 ธนาคารเพื่อการเกษตรและสหกรณ์การเกษตร 5,660
9 การท่าเรือแห่งประเทศไทย  4,020
10 บริษัท กสท โทรคมนาคม จํากัด (มหาชน) 3,891
11 อื่นๆ    19,005
รวม    170,776
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ซึ่งไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร. 0 2298 5880 - 7 ต่อ 3165
รัฐบาลไทย-ข่าวทำเนียบรัฐบาล-รมว.ยุติธรรม หารือแนวทางการจัดการเรื่องราวร้องทุกข์ของประชาชน จากการถูกทรมานและบังคับให้หายสาบสูญ
วันจันทร์ที่ 26 มิถุนายน 2560
รมว.ยุติธรรม หารือแนวทางการจัดการเรื่องราวร้องทุกข์ของประชาชน จากการถูกทรมานและบังคับให้หายสาบสูญ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ ครั้งที่ ๑/๒๕๖๐
เมื่อวันจันทร์ที่ ๒๖ มิถุนายน ๒๕๖๐ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานการประชุมคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ
ครั้งที่ ๑/๒๕๖๐
โดยคณะกรรมการชุดดังกล่าว นายกรัฐมนตรีได้มีคําสั่งสํานักนายกรัฐมนตรีที่ ๑๓๑/๒๕๖๐
ลงวันที่ ๒๓ พฤษภาคม ๒๕๖๐ แต่งตั้งขึ้น
ทําหน้าที่รับเรื่องร้องทุกข์ การตรวจสอบพิจารณาข้อเท็จจริง การติดตาม การช่วยเหลือเยียวยา
และการคุ้มครองสิทธิให้กับประชาชนกรณีถูกกระทําทรมานและถูกบังคับให้หายสาบสูญ
เพื่อเป็นหลักประกันการคุ้มครองสิทธิให้กับประชาชนในขณะที่ยังไม่มีกฎหมายภายในใช้บังคับเป็นการเฉพาะ
สําหรับการประชุมครั้งนี้ ได้พิจารณาประเด็นสําคัญ ดังนี้
๑. กําหนดกระบวนการและแนวทางการดําเนินงานของคณะกรรมการ พร้อมทั้งแต่งตั้งคณะอนุกรรมการ
ด้านต่างๆ ๓ คณะ ประกอบด้วย
- คณะอนุกรรมการติดตามและตรวจสอบกรณีถูกกระทําทรมานและถูกบังคับให้หายสาบสูญ
- คณะอนุกรรมการเยียวยากรณีถูกกระทําทรมานและถูกบังคับให้หายสาบสูญ
- คณะอนุกรรมการป้องกันและให้ความรู้กรณีถูกกระทําทรมานและถูกบังคับให้หายสาบสูญ
๒. ในกรณีที่ประชาชนตกเป็นเหยื่อถูกระทําทรมานและถูกบังคับให้หายสาบสูญ สามารถร้องทุกข์ได้ที่หน่วยงานของรัฐ
ทั้งกระทรวงยุติธรรม สํานักงานตํารวจแห่งชาติ ศูนย์ดํารงธรรม และคณะกรรมการสิทธิมนุษยชนแห่งชาติ
๓. มอบหมายให้หน่วยงานที่เกี่ยวข้องบูรณาการจัดทําบัญชีบุคคลที่ถูกกระทําทรมาน และถูกบังคับ
ให้หายสาบสูญใหม่อีกครั้ง เพื่อไม่ให้เกิดความซ้ําซ้อนและมีมาตรฐานเดียวกัน โดยจะมีการประชุมร่วมกันอีกครั้ง
ในเดือนสิงหาคมนี้
รัฐบาลไทย-ข่าวทำเนียบรัฐบาล-เกษตรกร รุด "มอบชะลอมถั่ว"ขอบคุณ “จุรินทร์” เหตุถอนวาระ CPTPP รับสุดซึ้งใจไม่"ลืมรากหญ้า"
วันพฤหัสบดีที่ 30 เมษายน 2563
เกษตรกร รุด "มอบชะลอมถั่ว"ขอบคุณ “จุรินทร์” เหตุถอนวาระ CPTPP รับสุดซึ้งใจไม่"ลืมรากหญ้า"
30 เมษายน 2563  11:00น. ที่ กระทรวงพาณิชย์  สมาคมผู้ปลูกมันสําปะหลัง และกลุ่มเกษตรกรผู้ปลูกข้าว มันสําปะหลัง จังหวัดนครราชสีมา และจังหวัดชัยภูมิ หอบหิ้วชะลอมถั่ว ฝักยาว  มะม่วงพื้นบ้าน  มะเขือและผัก
เข้าพบและมอบเพื่อแสดงความขอบคุณ นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ ต่อกรณีถอนวาระพิจารณา cptpp ออกจากการพิจารณาของคณะรัฐมนตรี
ทั้งนี้ นายบุญกอง สวงโท เกษตรกรจากจังหวัดชัยภูมิ กล่าวว่า พี่น้องเกษตรกรมีความวิตกกังวลใจมาก ว่าการที่ไทยจะเข้าร่วมใน cptpp แต่ทันทีที่ รองนายกฯได้ถอนเรื่องออกทางเกษตรกรก็มีความสบายใจ จึงมาให้กําลังใจในความกล้าหาญของท่าน แม้ว่าจะเป็นเรื่องที่ตั้งจากคณะรัฐมนตรีเศรษฐกิจมาก็ตาม ซึ่ง ถือว่านายจุรินทร์เป็นนักบริหารมืออาชีพ เห็นสภาพความจําเป็น เห็นความปัญหา อันอาจที่จะเกี่ยวข้องกับเกษตรกรอย่างพวกเราท่านก็ไม่ได้นิ่งดูดาย
“ในวิกฤติโควิด ก็ยังเรื่องราวดีๆ เข้ามาคือท่านรองนายกฯจุรินทร์ ไม่ได้อยู่นิ่งดูดาย ท่านก็ยังทํางานทุกวัน ทํางานเชิงรุก เราเห็นท่านผ่านทางสื่อ แสดงให้เห็นว่าท่านเป็นห่วง ให้ความดูแลพี่น้องประชาชนเป็นอย่างดีตามบทบาทหน้าที่ของท่าน
เราเป็นตัวแทนจากเกษตรกรจังหวัดนครราชสีมา และจังหวัดชัยภูมิ ที่เรามาวันนี้นั้นมาให้กําลังใจ และมาขอบพระคุณท่านรองนายกรัฐมนตรีและรัฐมนตรีว่าการกระทรวงพาณิชย์ ด้วยความเคารพยิ่ง
เราก็ขอขอบคุณท่านที่ผลักดันนโยบายการประกันรายได้เกษตรกร พวกเรามีความภูมิใจและดีใจที่ท่านได้ดําเนินการตามที่ท่านได้ประกาศนโยบายไว้ และเป็นหลักประกันว่าพี่น้องเกษตรกรทั่วประเทศ ได้รับอานิสงส์จากการที่ท่านได้บริหารราชการแผ่นดินที่ไม่ลืมรากหญ้า” เกษตรกรจากจังหวัดชัยภูมิ กล่าว
นายสมชาย ปฐมศิริ นักวิชาการมหาวิทยาลัยมหิดล ให้สัมภาษณ์หลังเข้าพบ รมว.พาณิชย์ ว่า ที่มาในวันนี้ เพราะทราบข่าวว่าท่านรองนายกฯ จุรินทร์ ได้ถอนวาระการประชุมเรื่องซีพีทีพีพี ออกจากการพิจารณาของคณะรัฐมนตรี จึงมาแสดงความขอบคุณ กับการที่ท่านยุติเรื่องนี้ อย่างน้อยๆ ก็เป็
รัฐบาลไทย-ข่าวทำเนียบรัฐบาล-ไทยเดินหน้าสู่การเป็นศูนย์กลางอุตสาหกรรมการบินภูมิภาค
วันศุกร์ที่ 6 กรกฎาคม 2561
ไทยเดินหน้าสู่การเป็นศูนย์กลางอุตสาหกรรมการบินภูมิภาค
กําหนดพื้นที่เพื่อพัฒนาเป็นเมืองอัจฉริยะและสวนอุตสาหกรรม พร้อมกับขยายท่าอากาศยานอู่ตะเภาให้สามารถรองรับผู้โดยสารได้ 15 ล้านคนภายใน 5 ปี และ 60 ล้านคนในอนาคต
ศุกร์ที่ 6 ก.ค.61
ไทยเดินหน้าสู่การเป็นศูนย์กลางอุตสาหกรรมการบินภูมิภาค
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชื่อมโยงเครือข่ายการคมนาคมทางราง ทางบก ทางน้ํา และทางอากาศในพื้นที่ระเบียงเศรษฐกิจพิเศษภาคตะวันออกหรืออีอีซีอย่างครบวงจร รวมทั้งกําหนดพื้นที่เพื่อพัฒนาเป็นเมืองอัจฉริยะและสวนอุตสาหกรรม พร้อมกับขยายท่าอากาศยานอู่ตะเภาให้สามารถรองรับผู้โดยสารได้ 15 ล้านคนภายใน 5 ปี และ 60 ล้านคนในอนาคต เชื่อมต่อการเดินทางทั้งภายในประเทศและต่างประเทศ เพื่อให้ไทยเป็นศูนย์กลางการบินของภูมิภาค นอกจากนี้ รัฐบาลยังได้สนับสนุนการจัดตั้งศูนย์ซ่อมบํารุงอากาศยานอู่ตะเภาซึ่งเป็นความร่วมมือระหว่างบริษัทแอร์บัสผู้นําด้านการผลิตเครื่องบินระดับโลกกับบริษัทการบินไทย เพื่อให้บริการแก่อากาศยาน และรองรับการถ่ายทอดเทคโนโลยีที่เป็นประโยชน์อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. ร่วมจัดงานวันเด็กแห่งชาติ ประจำปี 2562 "เด็กไทย ใจอาสา พัฒนาสิ่งแวดล้อม"
วันพฤหัสบดีที่ 17 มกราคม 2562
ทส. ร่วมจัดงานวันเด็กแห่งชาติ ประจําปี 2562 "เด็กไทย ใจอาสา พัฒนาสิ่งแวดล้อม"
กระทรวงทรัพยากรธรรมชาติและสิ่งแวดล้อม จัดกิจกรรมงานวันเด็กแห่งชาติ ประจําปี 2562 ภายใต้แนวคิด “เด็กไทย ใจอาสา พัฒนาสิ่งแวดล้อม” มุ่งหวังให้เด็กและเยาวชน น้อมนําแนวทางพระราชทานของสมเด็จพระเจ้าอยู่หัว มาสืบสานต่อยอดพระราชปณิธาน
ทส. ร่วมจัดกิจกรรมงานวันเด็กแห่งชาติประจําปี 2562 “เด็กไทย ใจอาสา พัฒนาสิ่งแวดล้อม”
﻿กระทรวงทรัพยากรธรรมชาติและสิ่งแวดล้อม จัดกิจกรรมงานวันเด็กแห่งชาติ ประจําปี 2562 ภายใต้แนวคิด “เด็กไทย ใจอาสา พัฒนาสิ่งแวดล้อม” มุ่งหวังให้เด็กและเยาวชน น้อมนําแนวทางพระราชทานของสมเด็จพระเจ้าอยู่หัว มาสืบสานต่อยอดพระราชปณิธานของพระองค์ ในการเป็นผู้ให้ มีจิตใจโอบอ้อมอารี และอุทิศตนเพื่อส่วนรวม โดยหน่วยงานในสังกัดได้ร่วมกันจัดพื้นที่และกิจกรรมบริเวณสนามหน้าตึกสันติไมตรี ทําเนียบรัฐบาล เพื่อให้เด็กและเยาวชนได้เรียนรู้เรื่องราวและสร้างจิตสํานึกด้านทรัพยากรธรรมชาติและสิ่งแวดล้อม ซึ่งสอดคล้องกับโครงการ “ทําความดีด้วยหัวใจ ลดภัยสิ่งแวดล้อม” ควบคู่ไปกับการสร้างความสุข และความสนุกสนานให้กับเด็ก ๆ ดังคําขวัญวันเด็กแห่งชาติ ประจําปี 2562 ที่ พลเอกประยุทธ์ จันทร์โอชา นายกรัฐมนตรีได้มอบไว้ว่า “เด็ก เยาวชน จิตอาสา ร่วมพัฒนาชาติ”
เมื่อวันที่ 12 มกราคม 2562 พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และนายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหาร เข้าร่วมกิจกรรมงานวันเด็กแห่งชาติ ประจําปี 2562 ณ ทําเนียบรัฐบาล ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะผู้บริหารได้เข้าร่วมพิธีเปิดงานวันเด็กแห่งชาติฯ อย่างเป็นทางการบริเวณหน้าตึกไทยคู่ฟ้า โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีเปิดฯ หลังจากนั้นได้เข้าร่วมรับฟังนายกรัฐมนตรีกล่าวให้โอวาทแก่เด็กและเยาวชน ณ ตึกสันติไมตรีหลังนอก
﻿นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้เป็นประธานมอบความสุขโดยได้มอบรางวัลให้แก่เด็กและเยาวชนที่เข้าร่วมกิจกรรมชิงรางวัลฯ พร้อมทั้งได้เยี่ยมชมบูธกิจกรรมของหน่วยงานในสังกัดกระทรวงฯ และได้ทักทายเด็กและเยาวชนที่มาร่วมงานดังกล่าว
﻿สําหรับกิจกรรมในงานวันเด็กแห่งชาติ ประจําปี 2562 ที่กระทรัพยากรธรรมชาติและสิ่งแวดล้อม ได้จัดขึ้น ประกอบไปด้วย กิจกรรมสาระบันเทิงบนเวทีกลาง การแสดงดนตรี การแสดงมายากลโชว์ และฐานกิจกรรมเล่นเกมส์ชิงรางวัลเพื่อให้ความรู้ด้านต่าง ๆ อาทิ ด้านสิ่งแวดล้อม, ด้าน Climate Change, ด้านทรัพยากรทางทะเล, ไดโนเสาร์, ถ้ําหลวงขุนน้ํานางนอน และเรื่องสัตว์ เป็นต้น และยังมีกิจกรรมที่เป็นHigh light คือ กิจกรรมทําความดีด้วยหัวใจ อาสาพาคัดแยกขยะ เพื่อให้เด็ก ๆ ได้เรียนรู้เรื่องการคัดแยกขยะ นอกจากนี้ ได้แจกของที่ระลึกและของรางวัล จํานวนกว่า 10,000 ชิ้น ทั้งจักรยาน ตุ๊กตา อุปกรณ์กีฬา ชุดเครื่องเขียน กระบอกน้ํา ถุงผ้า และอื่น ๆ อีกมากมาย รวมทั้งแจกอาหารและเครื่องดื่มให้แก่เด็กและผู้ปกครองที่มาร่วมกิจกรรมอีกด้วย
รัฐบาลไทย-ข่าวทำเนียบรัฐบาล-กรมทางหลวงจับมือกรุงไทยจัดแคมเปญ “ลดใช้เงินสด ลดเสี่ยงโควิด -19 ด้วย M-PASS” [กระทรวงการคลัง]
วันจันทร์ที่ 30 มีนาคม 2563
กรมทางหลวงจับมือกรุงไทยจัดแคมเปญ “ลดใช้เงินสด ลดเสี่ยงโควิด -19 ด้วย M-PASS” [กระทรวงการคลัง]
กรมทางหลวงจับมือกรุงไทยจัดแคมเปญ “ลดใช้เงินสด ลดเสี่ยงโควิด -19 ด้วย M-PASS”
กรมทางหลวงร่วมกับธนาคารกรุงไทย จัดแคมเปญ “ลดใช้เงินสด ลดเสี่ยงโควิด -19 ด้วย M-PASS” ส่งเสริมคนไทยใช้บัตร M-PASS แทนการใช้เงินสด ในการจ่ายค่าทางด่วน ช่วยลดการแพร่ระบาดของเชื้อไวรัสโควิด-19 โดยเติมเงิน 1,000 บาท รับเครดิตเงินคืน 150 บาท เริ่ม 1 เมษายน ถึง 30 กันยายน 2563 นี้
นายสราวุธ ทรงศิวิไล อธิบดีกรมทางหลวง เปิดเผยว่า จากการแพร่ระบาดของไวรัสโควิด -19 ที่ขยายตัวอย่างต่อเนื่อง ส่งผลให้ประชาชนหันมาใช้รถส่วนตัวเพิ่มมากขึ้น เพื่อหลีกเลี่ยงการสัมผัสสิ่งของต่าง ๆ และรักษาระยะห่างทางสังคม ( Social distancing ) กรมทางหลวงจึงได้ออกมาตรการส่งเสริมประชาชนลดการจับเงินสด เพื่อหลีกเลี่ยงการติดเชื้อไวรัสโควิด-19 ด้วยการจัดแคมเปญ “ลดใช้เงินสด ลดเสี่ยงโควิด -19 ด้วย M-PASS” ระหว่างวันที่ 1 เมษายน ถึง 30 กันยายน 2563 โดยลูกค้ารายใหม่ที่สมัครใช้บริการชําระค่าผ่านทางด้วยบัตร M-PASS และเติมเงินตั้งแต่ 1,000 บาทขึ้นไป ที่สาขาธนาคารกรุงไทย และจุดบริการตามสายทาง ประกอบด้วย ด่านทับช้าง เส้นกาญจนาภิเษกขาเข้า-ออก ด่าน Service Area 1 เส้นฉะเชิงเทราขาเข้า –ออก และด่านโป่ง 3 เส้นระยอง และลูกค้ารายเดิมที่เติมเงินผ่านช่องทาง Online เช่น QR Cross Bank แอป Krungthai NEXT หรือ Krungthai Netbank ตั้งแต่ 1,000 บาทขึ้นไป รับเครดิตเงินคืน 150 บาท เข้า Tag M-PASS คนละ 1 สิทธิ์ และสงวนสิทธิ์ในการเครดิตเงินคืนเฉพาะลูกค้าที่ยังคงสถานะบัญชีปกติ ณ วันที่ทํารายการคืนเงิน รวมทั้งสิ้น 20,000 สิทธิ์ ตลอดระยะเวลาของแคมเปญ โดยจะเครดิตเงินคืนภายใน 15 วันทําการ นับจากสิ้นเดือนที่มีการทํารายการ
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อยธนาคารกรุงไทย เปิดเผยว่า ธนาคารได้สนับสนุนกรมทางหลวงในการพัฒนาระบบการเติมเงินค่าผ่านทางบัตร M-PASS ผ่านช่องทางสาขาของธนาคารทั้ง Krungthai NEXT และ Krungthai Netbank เพื่อเพิ่มความสะดวกสบายในการใช้งานผ่านช่องทางด่วน โดยไม่ต้องจับเงินสด และในสถานการณ์ที่มีผู้ติดเชื้อไวรัสโควิด-19 เพิ่มขึ้นอย่างต่อเนื่อง การใช้บัตรเติมเงิน M-PASS เป็นสิ่งที่ปลอดภัยที่สุด เนื่องจากสามารถติด Tag ที่หน้ากระจกรถ โดยไม่ต้องสัมผัสหรือจับเงินสดในการจ่ายค่าทางด่วน ซึ่งเป็นอีกหนึ่งช่องทางที่ช่วยลดการแพร่ระบาดของไวรัสโควิด -19
การเติมเงินในบัตร M-PASS ผ่านช่องทางต่าง ๆของธนาคารนั้น เติมเงินขั้นต่ําครั้งแรก 300 บาท ครั้งต่อไปทุกๆ 100 บาท และ สูงสุด 5,000 บาท ส่วนการเติมเงินผ่านตู้บุญเติม เติมได้ครั้งละ 100 บาท 200 บาท 300 บาท 500 บาท 800 บาท และ 1,000 บาท ค่าธรรมเนียมครั้งละ 20 บาท โดยสามารถเช็คยอดเงินคงเหลือในบัตร M-PASS ได้จากแอปพลิเคชั่น M-PASS และหน้าจอขณะผ่านด่าน ซึ่งการร่วมมือกับกรมทางหลวงในครั้งนี้ เป็นหนึ่งในโครงการ 5 Ecosystems ของธนาคาร ที่มุ่งให้ความสําคัญกับการอํานวยความสะดวกในการชําะเงินผ่านระบบดิจิทัล
30 มีนาคม 2563
รัฐบาลไทย-ข่าวทำเนียบรัฐบาล-รมว.พม. ลงพื้นที่เยี่ยมผู้บาดเจ็บจากเหตุกราดยิงกลางเมืองโคราช พร้อมมอบเงินช่วยเหลือเยียวยาผู้ประสบภัย
วันพุธที่ 12 กุมภาพันธ์ 2563
รมว.พม. ลงพื้นที่เยี่ยมผู้บาดเจ็บจากเหตุกราดยิงกลางเมืองโคราช พร้อมมอบเงินช่วยเหลือเยียวยาผู้ประสบภัย
รมว.พม. ลงพื้นที่เยี่ยมผู้บาดเจ็บจากเหตุกราดยิงกลางเมืองโคราช พร้อมมอบเงินช่วยเหลือเยียวยาผู้ประสบภัย
เมื่อวันที่ 9 ก.พ.63 เวลา 18.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เดินทางลงพื้นที่จังหวัดนครราชสีมา จากกรณีเหตุกราดยิงกลางเมืองนครราชสีมา จนเป็นเหตุให้มีผู้เสียชีวิตและผู้ได้รับบาดเจ็บหลายราย เมื่อวันที่ 8-9 ก.พ. 63 ที่ผ่านมา โดยเดินทางเข้าร่วมประชุมกับทีม One Home พม จังหวัดนครราชสีมาและจังหวัดใกล้เคียง เพื่อเตรียมการให้ความช่วยเหลือผู้บาดเจ็บ ผู้เสียชีวิตและครอบครัว พร้อมเดินทางไปเยี่ยมผู้ได้รับบาดเจ็บในโรงพยาบาล 4 แห่ง ได้แก่ โรงพยาบาลมหาราช โรงพยาบาลค่ายสุรนารี โรงพยาบาลกรุงเทพ และโรงพยาบาล ป. แพทย์ เบื้องต้น ได้มอบเงินช่วยเหลือ รายละ 5,000 บาท จากนั้นเดินทางไปมอบพวงหรีดและเงินช่วยเหลือแก่ครอบครัวเด็กชาย อายุ 13 ปี นักเรียนชั้น ม.2 ซึ่งเป็นหนึ่งในผู้เสียชีวิตจากเหตุการณ์ดังกล่าว ณ วัดสามัคคี ตําบลในเมือง อําเภอเมืองนครราชสีมา
นายจุติ กล่าวว่า พลเอก ประยุทธ์ จันทร์โอชา นายกรัฐมนตรี ได้กําชับให้กระทรวง พม. ให้ความดูแลผู้ประสบภัยทุกคน โดยเน้นย้ําว่าให้ความช่วยเหลืออย่างรวดเร็ว และมอบเงินค่าเยียวยาผู้ประสบเหตุในเบื้องต้น และกําชับด้วยว่าระหว่างการพักฟื้นนั้น หากมีปัญหาติดขัดอะไร ขอให้แจ้งมาที่ พัฒนาสังคมและความมั่นคงของมนุษย์จังหวัด (พมจ.) หรือ กระทรวง พม. ได้ โดยตนได้ให้เบอร์ติดต่อส่วนตัวไว้ หากมีปัญหาในเรื่องการทํางาน หรือเรื่องใดก็ตาม เราพร้อมให้ความช่วยเหลือ ทั้งนี้ ตนขอเชิญชวนพี่น้องทุกท่าน ช่วยกันเยียวยาบําบัดจิตใจ และร่วมกันส่งกําลังใจให้กับผู้ที่เสียชีวิตและผู้ที่ได้รับบาดเจ็บจากเหตุการณ์นี้ โดยกระทรวง พม. ได้ส่งเจ้าหน้าที่ลงพื้นที่กระจายไปติดตามดูแลผู้ที่ป่วยและผู้ที่เดินทางกลับบ้านแล้ว รวมถึงนักจิตวิทยาอีกทั้งกรมสุขภาพจิตได้ส่งเจ้าหน้าที่มาร่วมกันดูแลในกรณีนี้ด้วย
นายจุติ กล่าวเพิ่มเติมว่า สําหรับผู้ที่เสียชีวิต เรามีระบบสวัสดิการของรัฐบาลดูแล โดยจะได้รับเงินช่วยเหลือครอบครัวละประมาณ 160,000 บาท รวมถึงการดูแลเรื่องทายาท และช่วยหาอาชีพให้กับครอบครัว ตอนนี้ พวกเรามีความเศร้าโศกและเสียใจกันทุกคน จึงขอให้เข้มแข็งช่วยกันประคับประคองคนไทยไปด้วยกัน ตนเชื่อว่าเราจะฟันฝ่าภัยที่กระทบกระเทือนจิตใจตรงนี้ไปได้ ทั้งนี้ รมว.พม. ได้เดินทางไปบริเวณหน้าลานอนุสาวรีย์ท้าวสุรนารี ใจกลางเทศบาลนครนครราชสีมา เพื่อร่วมไว้อาลัยให้กับผู้เสียชีวิตจากเหตุการณ์นี้ด้วย
รัฐบาลไทย-ข่าวทำเนียบรัฐบาล-กรุงไทยประกาศลดดอกเบี้ยเงินกู้ทุกประเภทลง 0.40% ต่อปี [กระทรวงการคลัง]
วันศุกร์ที่ 10 เมษายน 2563
กรุงไทยประกาศลดดอกเบี้ยเงินกู้ทุกประเภทลง 0.40% ต่อปี [กระทรวงการคลัง]
ธนาคารกรุงไทยเร่งช่วยเหลือลูกค้าทุกกลุ่ม พร้อมตอบสนองมาตรการของภาครัฐ โดยประกาศปรับลดอัตราดอกเบี้ยเงินกู้ MLR MOR และ MRR ลงอย่างละ 0.40 % ต่อปี เริ่ม 10 เมษายน 2563
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ในฐานะธนาคารพาณิชย์ของรัฐ ธนาคารตระหนักถึงการมีส่วนร่วมในการพยุงเศรษฐกิจ และพร้อมสนับสนุนกลไกของภาครัฐ ในภาวะวิกฤติเศรษฐกิจที่ชะลอตัวอย่างรุนแรงจากสถานการณ์การแพร่ระบาดของไวรัสโควิด-19 ดังนั้น เพื่อเป็นการช่วยแบ่งเบาภาระและลดต้นทุนทางการเงินของลูกค้าสินเชื่อทั้งภาคธุรกิจและลูกค้ารายย่อย ตลอดจนประชาชน ธนาคารจึงปรับลดอัตราดอกเบี้ยเงินกู้ทุกประเภทลงอย่างละ 0.40% ต่อปี โดย MLR เหลืออัตรา 5.375% ต่อปี  MOR เหลืออัตรา 6.220 % ต่อปี และ MRR เหลืออัตรา 6.345% ต่อปี โดยมีผลตั้งแต่วันที่ 10 เมษายน 2563 เป็นต้นไป
การปรับลดอัตราดอกเบี้ยเงินกู้ในครั้งนี้ เป็นอีกหนึ่งมาตรการเพิ่มเติมจากมาตรการอื่น ๆ ที่ธนาคารได้ให้ความช่วยเหลือและลดภาระให้กับลูกค้าอย่างต่อเนื่อง เช่น การพักชําระหนี้เงินต้นและดอกเบี้ยนาน 6 เดือน การสนับสนุนสินเชื่ออัตราดอกเบี้ยต่ํา โดยธนาคารมีเป้าหมายเพื่อให้ลูกค้าของธนาคารสามารถผ่านพ้นวิกฤตนี้ไปได้ รวมทั้งช่วยลดผลกระทบที่เกิดขึ้นต่อระบบเศรษฐกิจโดยรวมของประเทศ
รัฐบาลไทย-ข่าวทำเนียบรัฐบาล-วว. ลงพื้นที่จังหวัดน่าน ติดตามความก้าวหน้าโครงการ SHARED SERVICE เสริมแกร่งผู้ประกอบการ
วันพฤหัสบดีที่ 12 มีนาคม 2563
วว. ลงพื้นที่จังหวัดน่าน ติดตามความก้าวหน้าโครงการ SHARED SERVICE เสริมแกร่งผู้ประกอบการ
วว. ลงพื้นที่จังหวัดน่าน ติดตามความก้าวหน้าโครงการ SHARED SERVICE เสริมแกร่งผู้ประกอบการ
ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม ลงพื้นที่ติดตามความก้าวหน้าโครงการ “Shared service วว. ณ กลุ่มวิสาหกิจชุมชนเกษตรอินทรีย์ อ.เวียงสา จ.น่าน ซึ่งจะเป็นต้นแบบของครัวชุมชน นวัตอัตลักษณ์โดย วว. แชร์ ใช้ ทุกคนได้ประโยชน์ และวิสาหกิจชุมชนชีววิถี ต.น้ําเกี๋ยน อ.ภูเพียง จ.น่าน ซึ่งเป็นผู้ประกอบการภายใต้โครงการ Thai Cosmetopoeia จังหวัดน่าน ซึ่งคาดว่าจะเป็นต้นแบบของระบบสกัดต้นแบบ นับเป็นการพัฒนาศักยภาพผู้ประกอบการในพื้นที่อีกทั้งส่งเสริมแนวคิดโครงการครัวชุมชนฯ ที่มุ่งนําวิทยาศาสตร์ เทคโนโลยี และนวัตกรรม ของ วว. ผสมผสานกับภูมิปัญญาท้องถิ่นที่มีเอกลักษณ์ของชุมชน รวมถึงเป็นการส่งเสริมให้มีช่วยเหลือแบบเพื่อนช่วยเพื่อนในชุมชนแบ่งปันอุปกรณ์ แบ่งปันความรู้ สร้างความยั่งยืนของชุมชน สังคมชุมชนอยู่ร่วมกันอย่างมีความสุขที่มั่นคง มั่งคั่ง ยั่งยืน ในวันที่ 28 กุมภาพันธ์ 2563 ณ จังหวัดน่าน
ข้อมูลข่าวโดย : สถาบันวิจัยวิทยาศาสตร์และเทคโนโลยีแห่งประเทศไทย (วว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313